Bolesław Twardowski

**Bolesław Twardowski** (; polsk: Bolesław Twardowski; født 18. februar 1864 i Lemberg som på polsk heter Lwów, i den galisiske del av Østerrike-Ungarn, død 22. november 1944 samme sted) var en katolsk prelat som var hjelpebiskop i Lwow fra 14. september 1918 til 3. august 1923 og erkebiskop av samme erkebispedømme fra 3. august 1923 til han døde.

## Liv og virke
### Bakgrunn
Han var fetter til den polske filosofen Kazimierz Twardowski (1866-1938), rektor ved Universitetet i Lwow. Etter vanlig skolegang begynte Twardowski ved det teologiske fakultet på Universitetet i Lwów i og presteseminaret i byen i 1882.

### Prest
Han ble presteviet den 25. juli 1886, for erkebispedømmet Lwow av erkebiskop  Seweryn Morawski, og fullførdte sine studier etter dette. Han studerte ved det pavelige universitet Gregoriana i Roma og tok der doktorgrad i kirkerett.

Da han vendte tilbake fra Italia ble han prefekt ved presteseminaret i Lwow og ble senere kanler i metropolitankurien. I 1902 ble han sogneprest i Tarnopol ogfikk bygget kirken Vår Frue av evigvarende hjelp i 1903–1908. Han ble der som dekan og kannik til 1918.

### Biskop, erkebiskop
Den 14. september 1918 ble han utnevnt av pave Benedikt XV til en av hjelpebiskopene i Lwów og titularbiskop av Telmessos. Han ble bispeviet 12. januar 1919 av metropolitanerkebiskop Józef Bilczewski og andre prelater i katedralen. 

I mars 1923, etter erkebiskop Józef Bilczewskis død ble kan kapitularvikar av erkebispedømmet. Den 3. august 1923 ble han utnevnt til Den hellige stol til erkebiskop der.

I andre desemberhalvdel i 1939 ble han fordrevet av de sovjetiske styrker fra hjembyen. Han vendte tilbake 16. juli 1941, det vil si etter utbruddet av det tyske angrepet på Sovjetunionen. Senere under andre verdenskrig eskalerte ukrainske nasjonalisters drap av polske sivilister i det østlige Galicja, og da samarbeidet han i 1943-1944 med biskoper fra den ukrainske gresk-katolske kirke, og især erkeepark Andrej Szeptycki og forsøkte - forgjeves - å få slutt på disse mordene.

Hans helse tilsa at det meste av ledelsen av erkebispedømme ble foretatt av hjelpebiskop Eugeniusz Baziak, som fra 26. april 1944 også var koadjutor-erkebiskop med etterfølgelsesrett.

Erkebiskop Twardowski døde i Lwow den 22. november 1944 som et resultat av hjertesykdom og lungebetennelse forårsaket av en forkjølelse mens han deltok i begravelsen til erkebiskop Andrzej Szeptycki (5. november 1944). Ifølge hans testamente ble han gravlagt i krypten til kirken Vår Frue av Ostra Brama (Vår Frue kirke av Morgengryets port), og hjertet ble plassert i veggen til klosterkoret til karmelittklosteret i Lwow. Etter de sovjetiske myndighetenes skjendelse av Vår Frue kirke av Morgengryets port, ble liket flyttet i perioden 1947/1948 til krypten i kjelleren til metropolitanbasilikaen i Lwow.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski

## Referanser


## Litteratur
* Hajko G: *Arcybiskup Bolesław Twardowski (1864–1944). Metropolita lwowski obrządku łacińskiego*. Instytut Pamięci Narodowej Oddział w Rzeszowie. Rzeszów 2010.